Libreza e Punës (Republika Popullore Socialiste e Shqipërisë)

Përmbledhje 
Administrata e ndërmarjes, institucionit ose organizatës ishte e detyruar të paiste menjëherë me librezë pune çdo punëtor ose nëpunës që hynte për herë të parë në punë. Ky proces përshinte edhe plotësimin e të dhënave të nevojshme, si emri, mbiemri, data e fillimit të punës, detyra dhe institucioni përkatës.

Libreza e Punës ruhej nga degët ose zyrat e kuadrit të ndërmarjes, institucionit apo organizatës së punësimit. Ajo i dorëzohej punëtorit ose nëpunësit në momentin e largimit nga puna. Për dorëzimin e librezës kërkohej nënshkrimi i punonjësit në shtyllën përkatëse të regjistrit themeltar të punonjësve, duke siguruar kështu përfundimin e saktë të dokumentacionit administrativ.

Shënimet në librezën e punës duhej të shkruheshin me bojë, me shkrim të pastër, të lexueshëm dhe pa gabime. Nuk lejohej asnjë korrigjim apo ndryshim i paautorizuar. Në rast gabimi, shënimi prishej duke e shënuar me një vijë të kuqe sipër dhe shënimi i saktë regjistrohej poshtë tij.

 Rëndësia 
Libreza e Punës ishte një dokument i domosdoshëm për punëtorët dhe administratën, pasi shërbente si provë për eksperiencën profesionale, siguronte të dhëna për sistemin e sigurimeve shoqërore dhe ndihmonte në planifikimin dhe administrimin e burimeve njerëzore. Ky dokument luante një rol thelbësor në sistemin socialist të punësimit në Shqipëri, ku puna ishte e organizuar dhe e kontrolluar nga shteti.

Libreza e Punës vazhdoi të përdorej deri në vitet pas rënies së regjimit socialist, kur sistemi administrativ i punësimit filloi të reformohej dhe të modernizohej sipas standardeve të ekonomisë së tregut të lirë.

Kategoria:Shqipëri
Kategoria:Dokumente